Z M L U V A

**o poskytnutí finančného príspevku**

**č. 4/2017/K**

**Obec Tekovské Lužany** v zastúpení Ing. Marián Kotora, starosta obce

 935 41 Tekovské Lužany, SNP č. 43

 bankové spojenie: VUB a.s. Želiezovce

 číslo účtu: 30427152/0200

 IČO: 00307548

(ďalej „poskytovateľ“)

a

### Reformovaná kresťanská cirkev-cirkevný zbor Tekovské Lužany

###  zastúpená: Pavlom Kissom, duchovným pastierom

 sídlo: 935 41 Tekovské Lužany, Tekovská 78

 bankové spojenie: Poštová banka, a.s.

 číslo účtu: SK59 6500 0000 0000 2054 0012

 IČO: 34 01 73 05

(ďalej len „príjemca“)

uzatvárajú zmluvu o poskytnutí finančného príspevku (ďalej len „zmluva“).

# Čl. 1

**Predmet zmluvy**

Poskytovateľ v zmysle Všeobecne záväzného nariadenia obce č. 4/2015 o poskytovaní dotácií z rozpočtu obce Tekovské Lužany a v súlade s uznesením Obecného zastupiteľstva v Tekovských Lužanoch č. ....... zo dňa ..........2017 poskytne finančný príspevok príjemcovi vo výške **800 €**, slovom: osemsto euro.

# Čl. 2

**Účel príspevku, podmienky**

Finančné prostriedky budú použité na podporu projektu:

„**Budovanie medzinárodných kontaktov medzi cirkvami-návšteva reformovaných cirkevných zborov vo Veszpréme a mesta pri príležitosti 500. výročia reformácie**“.

Príjemca použije poskytnuté finančné prostriedky na výdavky spojené s vycestovaním a obhliadkou mesta Veszprém (Maďarsko), cestovné náklady ,ako aj na úhradu vstupného do múzeí, úhradu obeda pre účastníkov a propagačný materiál a darčeky pre hostiteľov.

# Čl. 3

**Spôsob úhrady a vyúčtovanie**

1/ Poskytovateľ poukáže príspevok na účet príjemcu.

2/ Poukázané finančné prostriedky podliehajú ročnému zúčtovaniu s rozpočtom obce.

3/ Poskytnuté finančné prostriedky možno použiť iba do konca rozpočtového roka 2017.

 Nevyčerpané finančné prostriedky príjemca vráti na účet poskytovateľa do 15

 kalendárnych dní po zistení skutočností, ktoré bránia ich použitiu.

4/ Príjemca je povinný predložiť poskytovateľovi vyúčtovanie na obecný úrad písomnou

 formou vrátane účtovných dokladov (fotokópie faktúr, pokladničných dokladov ap.).

5/ Príjemca je povinný poskytovateľovi predložiť vyúčtovanie použitia finančného príspevku

 a zároveň predložiť k nahliadnutiu originály účtovných dokladov do 30 kalendárnych dní

 po ukončení podujatia.

# Čl. 4

**Odstúpenie od zmluvy a vrátenie príspevku**

1/ Poskytovateľ má právo od zmluvy odstúpiť, ak príjemca neplní podmienky dohodnuté

 touto zmluvou.

2/ Pri odstúpení od zmluvy je príjemca povinný zúčtovať finančný príspevok ku dňu

 odstúpenia od zmluvy. Príjemca je povinný finančný príspevok vrátiť na účet

 poskytovateľa spolu s avízom do 15 kalendárnych dní od dňa odstúpenia od zmluvy.

3/ Príjemca je povinný zaplatiť na účet poskytovateľa zmluvnú pokutu vo výške 50 % zo sumy neoprávnene použitej dotácie.

4/ Poskytovateľ si vyhradzuje právo žiadať vrátenie finančného príspevku od príjemcu ak:

1. finančný príspevok bude použitý v rozpore s touto zmluvou,
2. príjemca nedodrží povinnosti vyplývajúce z tejto zmluvy.

# Čl. 5

**Záverečné ustanovenia**

1/ Zmluva nadobúda platnosť jej podpísaním oboma zmluvnými stranami a účinnosť v deň nasledujúci po jej zverejnení na webovej stránke obce.

2/ Zmluva je vyhotovená v troch rovnopisoch, z ktorých obdrží jeden rovnopis príjemca

 a dva rovnopisy poskytovateľ.

3/ Zmeny a doplnky tejto zmluvy je možné robiť len písomnými dodatkami, schválenými

 oboma zmluvnými stranami, ktoré sa po ich podpísaní stávajú nedeliteľnou súčasťou tejto

 zmluvy.

4/ Účastníci tejto zmluvy prehlasujú, že sa na podmienkach zmluvy dohodli dobrovoľne, že

 prejav ich vôle je slobodný, vážny, určitý a zrozumiteľný, že sú na právne úkony plne

 spôsobilý, a keďže znenie tejto zmluvy je v plnom súlade s ich prejavenou vôľou, zmluvu

 na znak súhlasu po jej prečítaní vlastnoručne podpisujú.

V Tekovských Lužanoch, dňa ...................2017

 Poskytovateľ: Príjemca:

.......................................................... ..................................................

Ing. Marián Kotora Pavol Kiss

 starosta obce duchovný pastier

 Z Á P I S N I C A

spísaná pri príležitosti vyúčtovania poskytnutých finančných prostriedkov

v zmysle VZN obce Tekovské Lužany o poskytovaní dotácií z rozpočtu obce.

**Poskytovateľ:** Obec Tekovské Lužany

**Príjemca: Reformovaná kresťanská cirkev-cirkevný zbor Tekovské Lužany**

Podľa ustanovení čl. 3 Zmluvy o poskytnutí finančného príspevku č. 4/2017/K

predložil príjemca poskytovateľovi účtovné doklady (originály a kópie) k vyúčtovaniu poskytnutých finančných prostriedkov v sume:

Správnosť použitia finančných prostriedkov podľa čl. 2 zmluvy bola obecným úradom overená na základe príjemcom predložených účtovných dokladov nasledovne:

**Poskytnutý finančný príspevok:**

**Rozdiel:**

 Originály účtovných dokladov boli porovnané s predloženými kópiami a možno potvrdiť ich totožnosť. Vrátené boli späť príjemcovi na založenie do ich účtovnej evidencie.

V Tekovských Lužanoch, dňa

Za poskytovateľa: Za príjemcu:

.......................................................... ..................................................

Ing. Marián Kotora Pavol Kiss

 Starosta obce duchovný pastier